section_heading: Dermokozmetički proizvodi Avène
paragraph_text: Proizvodnja proizvoda Avène, čiji je glavni sastojak termalna voda, započela je 1990. godine jer je uspješna primjena Avène termalne vode u lječilištu potaknula ideju o njezinoj primjeni u spreju. Na taj način je svakoj osobi s osjetljivom kožom omogućena njezina primjena kod kuće kao i u lječilištu. Na početku se linija sastojala od samo nekoliko proizvoda za higijenu i njegu kože, a danas broji više od sto proizvoda namijenjenih njezi različitih stupnjeva osjetljivosti kože kao što su reaktivna, netolerantna te alergijama sklona koža. Mnogi aktivni sastojci patent su laboratorija Pierre Fabre.